Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 746/12/8802	Košice I, 3.5.2013
EEČ : 2-63-149-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 23.11.2012 v čase okolo 14.40 hod. v Košiciach po Čermeľskej ceste smerom z Košíc na Alpinku viedol osobné motorové vozidlo zn. Opel Tigra, EČV : XXXXX, pričom pri prejazde pravotočivej zákruty z dôvodu neprispôsobenia rýchlosti stavu a povahe vozovky a svojim schopnostiam dostal šmyk a prešiel s vozidlom do protismernej časti vozovky, kde spôsobil zrážku s oprotiidúcim vozidlom zn. Škoda Fábia, EČV : XXXXX AM, ktoré viedol XXXXX, následne po náraze začal s vozidlom rotovať po vozovke a došlo k zrážke s ďalšími oprotiidúcimi vozidlami zn. Citroen Jumper, EČV : XXXXX, ktoré viedol XXXXX, vozidlom zn. VW Golf, EČV : XXXXX, ktoré viedol XXXXX a vozidlom zn. VW Golf, EČV : XXXXX, ktoré viedol XXXXX, pričom pri nehode došlo k zraneniu vodiča XXXXX, ktorý utrpel ľahké zranenia, a to zlomeninu 9. rebra vpravo, pomliaždenie hrudnej steny a pomliaždenie pravého predkolenia s dobou liečenia 5 týždňov a k zraneniu vodiča XXXXX, ktorý utrpel ľahké zranenia, a to zlomeninu hrudnej kosti s posunutím úlomkov, pomliaždenie brušnej steny a podvrtnutie krčnej chrbtice s dobou liečenia 5 týždňov,

- dopravnú nehodu nahlásil v poisťovni Kooperativa, a.s., kde je vozidlo povinne zmluvne poistené, v ktorej si poškodení uplatnia náhradu spôsobenej škody z titulu bolestného a škodu spôsobenú na motorových vozidlách,

- dňa 3.4.2013 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 166,-€, z ktorej 50% je určených pre neziskovú organizáciu Rádu premonštrátov - Opátstvo Jasov, Košice, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Košice pod spisovou značkou ORP-360/DI-KE-2012.
dňa 23.11.2012 v čase okolo 14.40 hod. v Košiciach po Čermeľskej ceste smerom z Košíc na Alpinku viedol osobné motorové vozidlo zn. Opel Tigra, EČV : XXXXX, pričom pri prejazde pravotočivej zákruty z dôvodu neprispôsobenia rýchlosti stavu a povahe vozovky a svojim schopnostiam dostal šmyk a prešiel s vozidlom do protismernej časti vozovky, kde spôsobil zrážku s oprotiidúcim vozidlom zn. Škoda Fábia, EČV : XXXXX, ktoré viedol XXXXX, následne po náraze začal s vozidlom rotovať po vozovke a došlo k zrážke s ďalšími oprotiidúcimi vozidlami zn. Citroen Jumper, EČV : XXXXX ktoré viedol XXXXX, vozidlom zn. VW Golf, EČV : XXXXX, ktoré viedol XXXXX a vozidlom zn. VW Golf, EČV : XXXXX, ktoré viedol XXXXX, pričom pri nehode došlo k zraneniu vodiča XXXXX, ktorý utrpel ľahké zranenia, a to zlomeninu 9. rebra vpravo, pomliaždenie hrudnej steny a pomliaždenie pravého predkolenia s dobou liečenia 5 týždňov a k zraneniu vodiča XXXXX, ktorý utrpel ľahké zranenia, a to zlomeninu hrudnej kosti s posunutím úlomkov, pomliaždenie brušnej steny a podvrtnutie krčnej chrbtice s dobou liečenia 5 týždňov

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-360/DI-KE-2012 zo dňa 28.11.2012 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodení dňa 3.4.2013 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodení uplatnia náhradu spôsobenej škody z titulu bolestného a škodu spôsobenú na motorových vozidlách. Niektorí poškodení už boli poisťovňou aj odškodnení.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Zo spáchania skutku je obvinený jednoznačne usvedčovaný výpoveďou poškodených, svedkov a taktiež závermi znaleckého posudku z odboru cestnej dopravy z ktorého vyplýva, že príčinou vzniku dopravnej nehody bola nesprávna technika jazdy obvineného, v dôsledku ktorej dostal s vozidlom na mokrej vozovke šmyk a prešiel do protismernej časti vozovky.
Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 166,- €, z ktorej 50% je určených pre neziskovú organizáciu Rádu premonštrátov - Opátstvo Jasov, Košice, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	Obvinený a poškodení s týmto spôsobom vybavenia veci vyslovili súhlas.
	Pokiaľ ide o osobu obvineného, tak tento nebol doposiaľ súdne trestaný, v evidenčnej karte vodiča má len jeden záznam za priestupok, z miesta bydliska je hodnotený kladne a zo spol. XXXXX Košice, kde pracuje ako konštruktér technologických zariadení je hodnotený veľmi pozitívne. Aj na základe týchto skutočností možno uviesť, že u obvineného ide iba o jednorázové vybočenie mimo zákona, z inak jeho bezúhonného života.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci .

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka